TV-gids Dinsdag 26 Mei 2015
JY LEES NOU TV-gids Dinsdag 26 Mei 2015
18:30 Villa Rosa (kykNET): Chubby kom kuier by die Villa, maar kom gou agter hy is nie meer welkom nie. Saskia wil graag vir iemand vertel dat Liam haar lewe moeilik maak, maar sy besef dis inligting wat sy vir haarself moet hou.
18:30 7de Laan (SABC2): Herman glo nie al Willem se stories nie. Kobus erken dat hy verkeerd was oor Lynette.
19:30 Binnelanders (kykNET): Morné probeer afskeid neem van Michelle. Christiaan moet moeilike nuus breek en Jana sukkel om vir At in die hande te kry. Onbevoegdheid is vir Herman ’n probleem.
20:00 Megaboere (kykNET): Die Sparta-groep is een van die grootste verskaffers van bees- en beesvleiprodukte in die Vrystaat en waarskynlik in die land. Sparta lewer ’n groot bydrae tot die plaaslike ekonomie.
20:30 Terug na Egipte (kykNET): Woestyn maak ’n gek van homself en ’n slapelose huisgas kan ’n laataand-besoek in die wiele ry. Pieter vertel van sy groot hartseer en Charles druk sy neus in Troffel se besigheid.